Source: https://www.jogiforum.hu/hirek/archivum/2010-10.2.0
Timestamp: 2020-08-09 09:01:54+00:00

Document:
Vörösiszap a jog szemszögéből - A következmények jogi háttere
A vörösiszap katasztrófa számos jogterületet érint. A következőkben a környezetjogi, a büntető és polgári jogi problémákat, valamint a rendkívüli jogrend kapcsán bevezethető új intézkedéssel kapcsolatos alkotmányjogi kérdéseket vizsgáljuk.
Füstmentes EU - Teljes dohányzási tilalom várható a nyilvános helyeken - A jogszabály-tervzetet jövőre mutatja be a Bizottság
Bár a tagállamok egy része már évekkel ezelőtt részleges vagy teljes dohányzási tilalmat vezetett be, ezt sok helyen nyíltan megszegik. A Bizottság várhatóan jövőre mutatja be azt a jogszabály-tervezetet, amely a nyilvános helyeken, az egész Unióban megtiltaná a füstölést.
Az öregségi nyugdíjra jogosultság nem foszt meg a végkielégítéstől - Az Európai Bíróság ítéletet hozott
Az Európai Bíróság C-499/08. számú ügyben hozott ítélete szerint a munkavállaló megfosztása a végkielégítéstől azzal az indokkal, hogy öregségi nyugdíjra jogosult, életkoron alapuló hátrányos megkülönböztetést képez.
Olcsóbb, hatékonyabb, ügyfélközpontú közigazgatás - A fővárosi és megyei kormányhivatalokról szóló törvényjavaslatról
A kormány kiemelt célja a közigazgatási rendszer átalakítása, egy hatékonyabb, koordináltabb, olcsóbb, legfőképp ügyfélközpontú területi közigazgatás létrehozása - közölte Szabó Erika, a Közigazgatási és Igazságügyi Minisztérium államtitkára a fővárosi és megyei kormányhivatalokról szóló törvényjavaslat általános vitájában kedden, a parlamentben.
Fókuszban a bankszektor és a média - A Gazdasági Versenyhivatal 2009. évi vizsgálatairól
A Gazdasági Versenyhivatal (GVH) 2009. évi vizsgálatainak középpontjában a bankszektor és a média állt - emelte ki a versenyhivatal 2009. évi tevékenységéről szóló beszámolót ismertetve Nagy Zoltán, a szervezet elnöke.
2011-től társadalmi konzultáció a jogszabályalkotásban - Rétvári: Több civil véleményt is befogad a kabinet a részvételi törvényhez
Rétvári: Több civil véleményt is befogad a kabinet a részvételi törvényhez.
OVB: Állandóság és megújulás - Jogi Fórum interjú Dr. Bordás Vilmos OVB elnökkel a testület munkájáról
A Jogi Fórum már foglalkozott a választási eljárási törvény módosítása nyomán felállt új Országos Választási Bizottsággal. Ezúttal a testület elnökét, Dr. Bordás Vilmost kérdeztük az OVB munkájáról.
Közös alap a szellemi tuljajdonjogok érvényesítésének - Nyilvános az ACTA majdnem végleges szövege
A tárgyaló felek nyilvánosságra hozták a Hamisítás Elleni Kereskedelmi Egyezmény (ACTA) majdnem végleges szövegét, miután tokiói találkozójuk során majdnem minden fontosabb kérdésben megállapodtak. A dokumentumot a tervek szerint a következő néhány hét során véglegesítik.
Módosul a hagyatéki eljárás - A törvénymódosító javaslatról
Navracsics Tibor közigazgatási és igazságügyi miniszter törvényt módosító javaslatot nyújtott be a hagyatéki eljárással kapcsolatban. A Ptk. elfogadása után az Országgyűlés márciusban törvényt alkotott a hagyatéki eljárásról. A törvényt módosító javaslat szerint, amennyiben a hagyatékban társasági vagy szövetkezeti üzletrész van, akkor a települési jegyző, illetve a közjegyző ügygondnokot rendelhet el.
Megtiltanák az egyoldalú szerződésmódosítást, az extradíjak felszámítását - A devizahiteleseket megsegítő törvénycsomagról
Megválasztották a médiatanács elnökét és tagjait, valamint a Közszolgálati Közalapítvány kuratóriumát
Megválasztották a médiatanács elnökét és tagjait, valamint megkezdheti működését a Közszolgálati Közalapítvány kuratóriuma.
"Intelligens szabályozás" a minőségibb és célirányosabb uniós jogszabályokért - Bizottsági előterjesztés
A mai napon az Európai Bizottság előterjesztette, milyen módon kívánja tovább javítani az uniós jogszabályok minőségét és célirányosságát. A Bizottság a jogszabályok hatását a teljes szakpolitikai ciklus során értékelni fogja, az adott politika kidolgozásától annak megvalósításán át a felülvizsgálatáig.
Négy fideszes jelölt kerül be a médiatanácsba - Cser-Palkovics: Az új médiarendszer olcsó, átlátható, ellenőrizhető lesz
A médiatanács tagjait jelölő parlamenti eseti bizottság kormánypárti többsége a négy fideszes jelölt támogatását szavazta meg a hétfői ülésen. Cser-Palkovics András, a bizottság fideszes elnöke szerint szakmai jelölés, szakmai döntés történt. A bizottság ellenzéki tagjai azt mondták: a jelölés bizonyítja, hogy a Fidesznek csak a saját hatalmi szempontjai fontosak.
Alapjaiban változhat a sajtóperek gyakorlata Magyarországon - A Fővárosi Ítálőtábla ítéletei a Babus- és az Ungváry-ügyekben
Jelentős módosulást okozhatnak az ítélkezési gyakorlatban a Babus Endre újságíró, illetve Ungváry Krisztián történész esetében hozott rágalmazási és becsületsértési ügyek ítéletei – állítják a Jogesetek Magyarázatának (JeMa) szerkesztői. A jogrendszer-koherencia zavarait mutatja, hogy Ungváryt hiába mentette fel büntetőbíróság, a polgári peres eljárás ítélete szerint ugyanazért a cselekményért kártérítést kell fizetnie Kiss László alkotmánybírónak.
Tudatos márkavédelemmel a hamisítók ellen – A Bird & Bird Ügyvédi Iroda és a VPOP közös sajtókonferenciája
Az előző három évben megnégyszereződött a hamisított termékek értéke, a vámhatósági eljárás során lefoglalt hamis áruk mennyisége tíz év alatt a tízszeresére nőtt. A számok tükrében kétségtelen, hogy a hamisítás óriási, külön „iparággá” nőtte ki magát. E tendencia következményeiről, hatásairól és a hamisítás ellen tehető lépésekről tájékoztatott a Bird & Bird Ügyvédi Iroda és a VPOP szeptember 30-án.
Fogolyszökésnek minősülhet a lakhelyelhagyási tilalom megszegése is - Számos ponton módosulhat a Btk. - A KIM jogszabálytervezete
A jövőben fogolyszökésnek minősülhet, ha valaki a lakhelyelhagyási tilalom ellenére elhagyja otthonát, vagy súlyosan megszegi a házi őrizet szabályait - többek között ezt indítványozza az egyes büntetőjogi tárgyú törvények módosításáról szóló jogszabálytervezetében a Közigazgatási és Igazságügyi Minisztérium (KIM).
Ismételt vizsgálat az ország legnagyobb bv intézetében - Ombudsman: Jelentős a fejlődés, de még van javítanivaló
Megfelelően irányítja a parancsnok az ország legnagyobb, három börtönből álló büntetés-végrehajtási intézetét. Beosztottaival együtt következetes munkával igyekszik biztosítani a fogvatartottak megfelelő elhelyezését, ellátását, munkáltatását, jogaik gyakorlását, nevelését – vonta le tapasztalataiból a következtetést az ombudsman. Szabó Máté – immár a második helyszíni vizsgálatán – az elsőhöz képest jelentős fejlődést látott, de talált még javítani valót.
Szent Korona az Alkotmányban - A Fidesz által felkért szervezetek alkotmánymódosító-javaslatai
A Fidesz által felkért szervezetek közül többen is szólnának a Szent Koronáról az új alkotmányban - derül ki a parlament alkotmány-előkészítő eseti bizottságához eljuttatott javaslataikból.
Vörösiszap-katasztrófa - Ombudsman: Hatékonyabbá kell tenni a katasztrófahelyzetek kezelését
Az Ajka térségében bekövetkezett, számos emberéletet követelő katasztrófa híre nyomán – megrendülése és együttérzése kifejezésén túl – az állampolgári jogok országgyűlési biztosa rámutatott arra is, hogy szükséges a joganyag olyan módosítása, amely hatékonyabbá teszi nemcsak a katasztrófahelyzetek kezelését, de azok megelőzését is.
Baka: Hagyományőrző missziójuk is van a kisbíróságoknak
Hagyományőrző missziót is betöltenek a kisbíróságok, amelyeket ezért nem megszüntetni, elsorvasztani kell, hanem megerősíteni - jelentette ki Baka András, az Országos Igazságszolgáltatási Tanács és a Legfelsőbb Bíróság elnöke csütörtökön, a Borsod megyei Szikszón, a városi bíróság ünnepélyes átadóünnepségén.
Az Alkotmánybíróság október 11-12-i teljes ülésének napirendje
Az Alkotmánybíróság (Ab) hétfői teljes ülésén először a kötelező egészségbiztosítás ellátásairól szóló 1997. évi LXXXIII. törvény 19. § (3) bekezdésének, valamint a 2006. évi CXV. törvény egészének alkotmányosságával foglalkozik.
Valami nem stimmel... - Az önálló bírósági végrehajtókról - Dr. Telek Zoltán tollából
Az elmúlt időszak történései, az egyre több fizetésképtelen adós előtérbe helyezték az önálló bírósági végrehajtók tevékenységét. Leszögezhető, hogy a végrehajtók tevékenységével rendkívül sok a gond, rendkívül magas díjazásért „hatósági” jellegű eljárást kap a végrehajtást kérő ügyfél, a végrehajtó anyagi igénye mindent megelőz, a végrehajtást kérő ügyfelek panaszaira semmiféle érdemi vizsgálatot végző szerv nincs. Mik a gondok ? - Dr. Telek Zoltán ügyvéd írása
Biztonságos szülés: Otthon vagy kórházban? - Az otthonszülés szabályozatlanságáról
A kórházak személytelenségétől idegenkedő, a háborítatlan (azaz beavatkozást minimalizáló) szülést előnyben részesítő kismamák minden bizonnyal figyelemmel kísérik (dr. Geréb Ágnes szülész-nőgyógyász ellen folyó büntetőügy|http://www.jogiforum.hu/hirek/23206) részleteit hiszen ez – közvetetten – nem pusztán a vádirat szerinti műhibákról szól, hanem teret enged az otthonszülés kontra kórházi szülés vita újbóli fellángolásának is.
Jóri: Adatvédelmi helyett információs biztosra van szükség - Az adatvédelmi biztos alkotmánymódosító javaslatai
Az adatvédelmi biztos elnevezést az információs biztosra kellene változtatnia a törvényhozónak a nemzetközi gyakorlatnak megfelelően - hívja fel a figyelmet Jóri András jelenlegi adatvédelmi ombudsman az alkotmány-előkészítő eseti bizottság felkérésére készített javaslatában.
Önkormányzati választás 2010 - Jogerőre emelkedtek a fővárosi és a megyei választási eredmények
Jogerőre emelkedtek a fővárosi és a megyei választási eredmények, miután szerda délután négy óráig az Országos Választási Bizottsághoz (OVB) nem érkezett olyan jogorvoslati beadvány, amelynek a testület helyt adott volna - közölte Bordás Vilmos, az OVB elnöke a testület szerdai ülésén.
A népszavazás feltételeinek újraszabályozását javasolja az Alkotmánybíróság - A testület alkotmánymódosító javaslatai
Az Alkotmánybíróság (Ab) a népszavazás intézményének teljes körű újraszabályozását, valamint a rendes bíróságokhoz való viszonyuk tisztázását kéri az Országgyűlés Alkotmány-előkészítő bizottságától.
Hatékonyabb baleset-megelőzés, biztonságosabb légi közlekedés - Az EP új szabályokat fogadott el a légi közlekedésre vonatkozóan
Az Európai Bizottság üdvözli, hogy a Parlament megszavazta a légi közlekedési balesetek vizsgálatáról és azok megakadályozásáról szóló új rendeletet, amely előkészíti a terepet ahhoz, hogy a Parlament és a Tanács között az első olvasat során megállapodás születhessen.
Egészségügyi ellátás más tagállamban - A költségek megtérítéséről - Az Európai Bíróság ítéletet hozott
Az Európai Bíróság C-512/08. sz. ügyben hozott ítélete szerint a más tagállamban tervezett egészségügyi ellátás költségének megtérítésére vonatkozó francia szabályozás megfelel az uniós jognak.
Az előzetes letartóztatások jelenlegi gyakorlatáról - Az OIT vizsgálatot rendelt el, mely mintegy 7000 határozatot érint
Az Országos Igazságszolgáltatási Tanács (OIT) a testület és a Legfelsőbb Bíróság elnökének, Baka Andrásnak a javaslatára elrendelte, hogy átfogó szakmai vizsgálat kezdődjön az előzetes letartóztatások jelenlegi gyakorlatáról - közölte OIT hivatala szerdán.
Több milliárdos kárt okozott az iszapkatasztrófa - Ki felel a károkért, és ki fizeti a kárösszeget?
Halálesetek, sérülések, ingatlan és ingó károk, a természet károsodása: több milliárd forintra is rúghatnak a több települést elöntő vörös iszap okozta károk, melyeknek a megtérítése egyelőre kilátástalan. Ki felel a károkért, és ki fizeti ki a többmilliárdos kárösszegeket?
Az uniós jog megfelelőbb alkalmazásáról - Súlyos probléma, hogy a tagállamok késve ültetik át az irányelveket - Bizottsági jelentés
Az Európai Bizottság október 1-én terjesztette elő éves jelentését az uniós jog alkalmazásának ellenőrzéséről (2009). A jelentés kiemeli, hogy az uniós jogszabályok teljes körű és helyes alkalmazása elengedhetetlenül fontos szerepet játszik az uniós jog által megállapított jogok és kötelezettségek megvalósításában.
Bevezetnék a magáncsőd intézményét - Törvényjavaslat a három lépcsős adósságrendezésről
A magáncsőd intézményének bevezetéséről nyújtott be törvényjavaslatot Szekeres Imre szocialista képviselő. Az MSZP gazdaságpolitikai kabinetjének vezetője keddi sajtótájékoztatóján úgy fogalmazott: nem kielégítő a kormánypárti politikusok által benyújtott, a lakáshitelesek megsegítéséről szóló törvénycsomag, amely ráadásul szerinte csak a probléma rövid távú kezelésével foglalkozik.
Parlamenti bizottság jelöli a médiatanács tagjait - Jövő hétfőn választ az Országgyűlés - Háttér
Hétfőn létrehozta az Országgyűlés azt az eseti bizottságot, amely javaslatot tesz a Nemzeti Média- és Hírközlési Hatóság (NMHH) médiatanácsának tagjaira. A médiatanács tagjait a parlamenti menetrend szerint a jövő hétfőn választja meg az Országgyűlés.
A fizetési meghagyásos eljárás új szabályai – Jogi Fórum Konferencia beszámoló
A 2009. évi L. törvény hatálybalépésével mérföldkőhöz érkezett a fizetési meghagyásos eljárás rendszere: lehetőség nyílt elektronikus úton kibocsátani az eddig csak papír alapon létező FMH-t, 2010. június 1-től pedig a bíróságok helyett a közjegyzők folytatják le ezen eljárásokat. Az együttállásról közjegyzői- és ügyvédi értelmezésben hallhattunk részleteket a Jogi Fórum szeptember 22-i konferenciáján
Választás 2010 - Kisebbségi önkormányzatok - 1.592 településen 2.315 eredményes választás zajlott le vasárnap
Az ország 1.592 településén összesen 2.321 helyi kisebbségi önkormányzati választást tartottak meg vasárnap, ezek közül hat nem lett eredményes - derül ki az Országos Választási Iroda (OVI) internetes tájékoztató oldala, a www.valasztas.hu hétfő délelőtti adataiból.
Alkotmányba foglalná a jövő nemzedékek érdekeinek védelmét az ombudsman - Fülöp Sándor alkotmánymódosító javaslatai
A jövő nemzedékek érdekeinek védelmét, az elért védelmi szint megőrzésének követelményét, a megelőzés és a "szennyező fizet" elvét, valamint a döntésekben való részvétel jogát is az új alkotmányba foglalná a jövő nemzedékek ombudsmanja.
Terheléses támadás érte a választási tájékoztató rendszert - KEK KH: Az adatok nem voltak veszélyben
Terheléses támadás érte vasárnap kora este a választási tájékoztató rendszert - mondta el az MTI-nek Vetési Iván, a Közigazgatási és Elektronikus Közszolgáltatások Központi Hivatalának (KEK KH) miniszteri biztosa.

References: Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság